# விக்கிப்பீடியா:ஆலமரத்தடி/தொகுப்பு73

## ஒப்பளிக்கப்பட்ட சொற்றொகை (authorized terms) தேவை

:ஆலமரத்தடியில் சில கருத்துக்களை முன் வைக்க ஆசைப்படுகிறேன் . சற்று நீண்ட தொகுப்பு இது.
:கட்டுப்படுத்தப்பட்ட சொற்றொகை (Controlled vocabularies) என்பது அறிந்த செய்தி; தகவல் (knowledge) போன்றவற்றை (எ.கா.விக்கிபீடியா கட்டுரைகள்) அமைத்து பின்னர் தேவைக்கேற்ப ஆவணமீட்பு அல்லது தகவல் மீட்பு (document retrieval or information retrieval ) தற்பரிமாறல்களைச் (service) செய்வதற்குப் பெரிதும் துணைபுரிகிறது எனலாம்.
:கட்டுரைகளைக் குறியீடு செய்தற்கு தேவைப்படுவன பொருளடைவு (subject index) எனப்படும் பொருள் அட்டவணையும் பொருள் பகுப்புகளும் (subject categories) ஆகும். கட்டுப்படுத்தப்பட்ட சொற்றொகை திட்டங்கள் கட்டாயம் வேண்டுவது முன்வரையரை (predefined) செய்து ஒப்பளிக்கப்பட்ட சொற்றொகை (authorized terms) ஆகும். இந்த சொற்றொகை இயற்கை மொழியில் (Natural Language) காணப்படும் வழுக்களை கட்டுப்படுத்துவதற்காக அமைக்கபடுவாதால் தகவல் அமைவும தகவல் மீட்பும் எளிதாகிறது.  
:இது குறித்து பல விவாதங்கள் ஆலமரத்தடியில் நடந்ததைத் தெரிந்துகொண்டேன். என்றாலும் இவை சிறிது சிறிதாகவே தேவை கருதி நடைபெறுகின்றன. கட்டுரைகளின் எண்ணிக்கை பெருகிக் கொண்டே செல்லும் இந்நிலையில் இது குறித்த பணிகள் நிறையவே உள்ளன. இது குறித்து உடனடியாக பரவலான கொள்கைகள் (Broader Policies) இருந்தால் நலம்.  
:பொருள் பகுப்புகளிலேயே (subject categories) சில முரண்பாடுகள் உள்ளன உதாரணமாக:  
::  
:தகவல் நாடும் முனைவு (Information seeking behaviour) எவ்வாறெனில் பயனர்கள் தங்களுக்குத் தெரிந்த கருத்தை (concept) தங்களுக்கு மிகவும் தெரிந்த திரவுச் சொற்களின் (keywords அல்லது descriptors) துணை கொண்டு தேடுகிறார்கள். நம் மொழி வளமிக்கது ஒரு கருத்துக்கு (concept) பல பொருள்கள் (meaning) உள்ளன (polysemy). ஒரு சொல் பல பொருளிலும் கையாளப் படுகின்றன. (homonyms). எனவே தான் கட்டுப் படுத்தப்பட்ட சொல் தொகுதிகள் (controlled vocabulary) விக்கிப்பீடியாவிற்கு மிகவும் இன்றியமையாததாகிறது. ஒப்பளிக்கப்பட்ட சொற்றொகை (authorized terms) படைக்க வேண்டிய திட்டங்கள் மேற்கொள்ளப்படுவது நல்லது. கொள்கைகளின் அடிப்படையில் தடுப்பு சொற்கள் (stop words) அமைக்கலாம்  
:*கீழே சில எடுத்துக்காட்டுகளைக் கொடுத்துள்ளேன்*  
**மாறுபட்ட எழுத்துக் கோர்வை (ஸ்பெல்லிங்)**  
(எ.கா) கோவில் கோயில், வமிசம், வம்சம்  
கொள்கை தேவை  
**ஒருமை பன்மை**  
(எ.கா)
கோவில் கோவில்கள், பெற்றோர் பெற்றோர்கள், பழம் பழங்கள், கொட்டை கொட்டைகள், கோட்டை கோட்டைகள், அரண்மனை அரண்மனைகள், குழு குழுக்கள், கொள்கை கொள்கைகள், விக்கிபீடியர் விக்கிபீடியர்கள், நிர்வாகி நிவாகிகள், கட்டுரை கட்டுரைகள், பிழை பிழைகள், பட்டியல் பட்டியகள், மேற்கோள் மேற்கோள்கள், இணைப்பு இணைப்புக்கள், உசாத்துணை உசாத்துணைகள்  
கொள்கை தேவை  
**தனி நபர் பெயர் (விவரிப்புச் சொல் - Descriptors)**  
(எ.கா)
ராமானுஜர், ராமானுசர், இராமானுஜர், இராமனுசர்,
தமிழ் நாடு, தமிழ்நாடு, ஆந்திரப் பிரதேசம், ஆந்திரப்பிரதேசம்
எம்.ஜி.ஆர், ஜி.கே.வாசன்,  
கொள்கை தேவை  
**அலகுகள்**  
(எ.கா)
மில்லியன், பில்லியன், அங்குலம் இஞ்சு இன்ச் சென்டிமீட்டர், மீட்டர், லிட்டர், காலன், கேலன், கிலோமீட்டர், கிலோவாட், கிலோ பைட், மெகா பைட், மெகாவாட், பிக்ஸெல், பாரன்ஹீட், செல்சியஸ், நானோ தொழில் நுட்பம்,  
கொள்கை தேவை  
**தமிழில் குறுக்கம்** (Abbreviations)  
(எ.கா)
சென்டிமீட்டர் செ.மீ., கிலோமீட்டர் கி.மீ., தமிழ்நாடு அரசு .த.அ,, கி.மு., கி.பி.,  
கொள்கை தேவை [International vocabulary of metrology]  
**ஆண்பால் பெண்பால்**  
(எ.கா)
நடிகர் நடிகையர், ஆசிரியர் ஆசிரியை, தலைவர் தலைவி  
கொள்கை தேவை (gender inclusive or gender exclusive)  
**எண்கள்**  
(எ.கா)
எண்ணால் எழுதுதல், எழுத்தால் எழுதுதல்  
கொள்கை தேவை [Rules for writing numbers: Spelling out numbers]  
**இணைப்பெயர் (Related Terms)**  
(எ.கா)
வண்டி, சக்கரம், பொறி, தடுப்பான்  
**ஒருபொருள் பன்மொழி (Synonym ) (Homonym)**  
(எ.கா) நடுவன் அரசு, மைய அரசு., பருவ இதழ், பருவ வெளியீடு,.  
**பலபொருள் ஒருசொல்** (Polysemes)'''  
(எ.கா)
வானிலை, தட்ப வெப்ப நிலை, காலநிலை; படைத்துறை, படையாள், பட்டாளம், பட்டாளர், படையாட்கள்; கோவில் கோயில், ஆலயம், வழிபாட்டுத் தலம்  
**கிரந்தம்**  
(எ.கா) அகதி, அகராதி, அகிம்சை, அங்கத்தினர், அஞ்சலி, ஆசனம், ஆசை, ஆச்சரியம், ஆதாரம், ஆபாசம், ஆயுதம், ஆலயம், ஊனம், ஏலம், ஐக்கியம், கலசம், கலாசாலை, கலாச்சாரம், சக்கரம், சக்தி, சந்தர்ப்பம், நகல், நவீன, நாத்திகம், மண்டபம், மரணம், மரியாதை, ருசி, லாபம், வக்கிரம், வங்கி,  
[Information seeking behavior] (தகவல் நாடும் முனைவு (Information seeking behavior) அடிப்படையில் கொள்கை தேவை)  
**மேலதிக தகவல்களுக்கு சில ஆங்கிலக் கட்டுரைகள்**  
1. [Controlled vocabulary/terminology concepts]
1. [Keywords and Controlled Vocabulary Terms]
--Iramuthusamy (பேச்சு) 19:45, 6 ஏப்ரல் 2012 (UTC)